દેશમાં અનૌપચારીક વેસ્ટ મેનેજમેન્ટ બિઝનેસનું માળખું દેશના સમગ્ર રિસાઇકલિંગ બિઝનેસની કરોડરજ્જુ સમાન છે. અને તે જ કારણ છે કે દુનિયામાં રિસાઈકલિંગના સૌથી વધુ રેટ્સ ભારતમાં જોવા મળે છે જે લગભગ 70% જેટલા ઉંચા છે. કચરો એકઠો કરનાર લોકો પાસેથી ભંગાર ભેગો કરનાર (નાના ટ્રેડર્સ) માલ લે છે જેઓ મિડલમેનને (મોટા ટ્રેડર્સ) માલ સપ્લાય કરે છે. ઘણી વખત એવું જોવા મળે છે કે આ મિડલમેન કચરો કે ભંગાર ભેગો કરનાર લોકોને તેમના જીવનનિર્વાહ માટે લોન ધીરી તેમને મજબૂર કરી માર્કેટ રેટ કરતા ઓછા ભાવે માલ ખરીદે છે.